Az E-Ingatlan nyilvántartáshoz KKSZB interfészen - Tulajdonilap másolat, Térképmásolat, Földhasználati lap lekérdezés kapcsolaton –

keresztül történő csatlakozás folyamata

2024. szeptember

# Dokumentum célja

Jelen dokumentum célja támogatást nyújtani az E-Ingatlan nyilvántartáshoz (E-ING) – a Központi Kormányzati Szolgáltatás Busz (KKSZB) megnevezésű központi elektronikus ügyintézési szolgáltatáson keresztül - interfésszel csatlakozni kívánó szervezetek számára a csatlakozási folyamat lépésenkénti bemutatásával. *(Megjegyzés: az E-Ingatlan nyilvántartáshoz csak KKSZB-n keresztül van lehetőség csatlakozni.)*

# Csatlakozási folyamat leírása

A KKSZB-hez, illetve azon belül kínált szolgáltatáshoz (jelen esetben az E-Ingatlan nyilvántartáshoz) történő csatlakozás az alábbi fő logikai lépések mentén történik:

* KKSZB regisztráció és csatlakozás
* Egyedi (E-ING) adatszolgáltatás igénylése
* Teszt E-ING KKSZB csatlakozás
* Éles E-ING KKSZB csatlakozás
* Egyedi adatszolgáltatási szerződés megkötése

Az alábbi pontok összefoglalóan tartalmazzák a KKSZB és azon keresztül az E-Ingatlan nyilvántartáshoz való kapcsolódás folyamatának lépéseit a fenti logikai egységek szerint:

**KKSZB regisztráció és csatlakozás:**

1. A csatlakozni kívánó szervezet ügyintézője megigényli és beállítja az általános KKSZB csatlakozást: <https://szeusz.gov.hu/szeusz/kkszb> (A kapcsolódó útmutató az alábbi linken érhető el: <https://idomsoft.hu/wp-content/uploads/Kitoltesi-utmutato-a-csatlakozasi-urlapokhoz_v.11.pdf>).
   1. SZEÜSZ Portálon (https://szeusz.gov.hu) keresztül teszt környezeti csatlakozási kérelem benyújtása.
      1. Amennyiben az adott szervezet még nem rendelkezik szervezeti regisztrációval a Portálon, annak megtétele az első lépés, ezt követően lesz lehetőség csatlakozási kérelem benyújtására.
      2. Amennyiben olyan szervezetről van szó, amely korábban nem csatlakozott még a KKSZB-hez, annak csatlakozási megállapodást szükséges kötnie az Idomsoft Zrt-vel, mely feltétele az éles környezeti csatlakozásnak, így a megkötési folyamatot a teszt környezeti regisztrációt követően mindjárt javasolt elindítani. (A csatlakozáshoz szükséges dokumentumok, illetve felhasználói segédletek a <https://szeusz.gov.hu/szeusz/kkszb> oldalról érhetők el.)
      3. Amennyiben nem kizárólag e-ügyintézést biztosító, vagy nem a 451/2016. (XII. 19.) Korm. rendelet 68/A. § (1) bekezdésbe tartozó, vagy nem Pmt. hatálya alá tartozó szervezetről (pl. bank) van szó, hanem olyanról, amelyik a piaci szereplők részére nyújtható központi állami szolgáltatásként (PKASZ) venné igénybe a KKSZB-t (pl. 68/B. § (4) bekezdésének alpontjai valamelyike alapján csatlakozók), a fenti folyamat esetén kibővül azzal, hogy a teszt csatlakozási kérelmet szükséges megküldeni a Digitális Magyarország Ügynökség Zrt. (DMÜ) részére. A DMÜ-vel való jóváhagyatási folyamatot az Idomsoft Zrt. végzi, a csatlakozni kívánó szerv szempontjából a többlet átfutási idővel történő kalkuláció kiemelten fontos.
   2. Az Idomsoft Zrt. KKSZB támogatás csapata elbírálja a kérelmet, szükség esetén hiánypótlást kérhet.
   3. Helyesen beküldött teszt csatlakozási kérelem alapján a KKSZB támogatás regisztrálja a szervezetet és annak rendszerét a Rendszer-felhatalmazási Nyilvántartás (RFNY) teszt környezetébe.

**Egyedi (E-ING) adatszolgáltatás igénylése:**

1. A csatlakozni kívánó szervezet vezetője vagy ügyintézője a Lechner Tudásközpont Nonprofit Kft.-től (LTK) csatlakozási szerződést igényel az [eing.ugyfelszolgalat@lechnerkozpont.hu](mailto:eing.ugyfelszolgalat@lechnerkozpont.hu) címen.
2. Az LTK ügyintéző elbírálja a csatlakozási szerződés igénylést.
3. A csatlakozni kívánó szervezet vezetője vagy ügyintézője egyedi adatszolgáltatási szerződést igényel interfészes kapcsolathoz a szervezet részére (KKSZB felhasználónév megadásával) az [eing.ugyfelszolgalat@lechnerkozpont.hu](mailto:eing.ugyfelszolgalat@lechnerkozpont.hu) címen.
4. Az LTK ügyintéző előzetesen elbírálja az egyedi adatszolgáltatási szerződés igénylést.
5. Az LTK ügyintéző pozitív előzetes bírálat esetén kiküldi e-mailben a csatlakozni kívánó szervezetnek internetes elérhetőséget (linket) az E-ING-es interfész dokumentációhoz, melynek részei:
   * + E-ING API leírás (word és json);
     + E-ING API elérése (teszt és élesüzemi);
     + Példa kérdés-válaszok minden típushoz (tulajdoni lap, térképmásolat, földhasználati lap);
     + Tesztadatok a teszt lekérdezések futtatáshoz minden típushoz (tulajdoni lap, térképmásolat, földhasználati lap).
6. A csatlakozó szervezet lefejleszti az interfész hívást a kapott dokumentációk alapján.

**Teszt E-ING KKSZB csatlakozás:**

1. A csatlakozni kívánó szervezet ügyintézője az általános KKSZB csatlakozást követően megigényli és beállítja az E-ING rendszerhez történő KKSZB tesztüzemi csatlakozást a <https://rfny.int-kkszb.gov.hu> felületen SZEJ kérelem folyamatot bonyolít le. (A kliens teszt csatlakozás folyamatáról készített ábrát az 1. számú melléklet tartalmazza.)
   1. A csatlakozott szervezetnek a teszt RFNY felületén az elérni kívánt szolgáltatásra szolgáltatás elérési jogosultság (SZEJ) kérelmet szükséges benyújtani, melyet az adott szolgáltatás (E-ING) felelőse bírál el.
   2. A SZEJ kérelem jóváhagyását követően a csatlakozott szervezetnek tokent kell kiváltania az adott szolgáltatáshoz. (Minden elérni kívánt szolgáltatásra külön SZEJ kérelem és token kiváltása szükséges.)
   3. A csatlakozott szervezet megkezdi a szükséges rendszerkapcsolatok kialakítását teszt környezetben az elérni kívánt szolgáltatásokkal. A sikeres tesztelésekről szóló logokat meg kell küldeni a KKSZB támogatás részére ([kkszb@idomsoft.hu](mailto:kkszb@idomsoft.hu)).
2. A csatlakozó szervezet integrációs tesztet végez az E-ING teszt (OKT) környezethez.

Megjegyzés: Az E-ING teszt (OKT) környezetben a szervezet és az egyedi adatszolgáltatási szerződés nem fog létezni, ezért számla sem áll elő a biztosított szolgáltatásokról, a KKSZB-n kapott felhasználónév nem lesz E-ING szervezethez kötve.

1. A csatlakozó szervezet a sikeres integrációs tesztről elküldi a logokat az LTK ügyintézőnek – az LTK által publikált e-mail címre ([eing.ugyfelszolgalat@lechnerkozpont.hu](mailto:eing.ugyfelszolgalat@lechnerkozpont.hu)).

**Éles E-ING KKSZB csatlakozás:**


1. A csatlakozni kívánó szervezet ügyintézője a KKSZB általános csatlakozást követően megigényli és beállítja az E-ING rendszerhez történő KKSZB élesüzemi csatlakozást, a <https://rfny.kkszb.gov.hu/> felületen SZEJ kérelem folyamatot bonyolít le. (A kliens éles csatlakozás folyamatáról készített ábrát a 2. számú melléklet tartalmazza.)
   1. SZEÜSZ Portálon keresztül éles csatlakozási kérelem benyújtása, melyet a KKSZB támogatás bírál el.
   2. Az éles csatlakozási kérelem alapján megtörténik az éles környezeti RFNY regisztráció.
   3. A csatlakozott szervnek éles környezetben is szükséges az elérni kívánt szolgáltatásokra SZEJ kérelmek benyújtása, majd tokenek kiváltása.

**Egyedi adatszolgáltatási szerződés megkötése:**

1. Az LTK ügyintéző elbírálja az éles rendszerhez való csatlakozási igényt a sikeres tesztről kapott logok alapján. Ha minden rendben, akkor engedélyezi az éles rendszerhez a csatlakozást, megköti a rendszerben az egyedi adatszolgáltatási szerződést.

# Mellékletek

# Kliens teszt KKSZB csatlakozás



# Kliens éles KKSZB csatlakozás

A képen szöveg, képernyőkép, diagram, szám látható

Automatikusan generált leírás